১৯৭৭ এর এপ্রিলে ফালাচীর অমর গ্রন্থ, Interview with History বেরুল, ভুট্টো তখন মহা বিপদে, ক্ষমতা চলে যাবে, চলেও গেল, জুলাইয়ে। ভুট্টোর নামে মামলা হলো, ৭৪ এর মার্চে কোন এক বৃদ্ধকে হত্যার ষড়যন্ত্রের অভি্যোগে। ১৯৭২ এর ভুট্টোকে সবাই ভুল বুঝেছে, শুধু ফালাচী ছাড়া, সেই নিয়ে বই। সেই বই কজনে পড়েছে কে জানে, তবে সেই বই ভুট্টোর কোন কাজে আসেনি, ১৯৭৯ এর মার্চে ভুট্টো ফাঁসিতে ঝুললেন। ৭২ এ ফালাচীকে ভুট্টো অনেক ভাল ইন্টারভিও দিয়েছেন, ১০০ তে ১০০ পেয়েছেন, মুজিবর পেয়েছে ২০। সেই ইন্টারভিউয়ার ফালাচী তখন ব্যস্ত আরেক নাটক নিয়ে, ইরানের শাহ পালিয়েছেন, খোমেইনি ক্ষমতায় আসবেন, সেই খোমেইনিকে কঠিন প্রশ্ন করতে হবে, তাঁর সাথে নাটক করতে হবে। Misunderstood ভুট্টোকে নিয়ে ফালাচির কোনই আগ্রহ নেই।